ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
வேளாண் மற்றும் அதை சார்ந்த துறைகளின் நலன் கருதி நடவடிக்கைகளை ஒருங்கிணைப்பதற்காக ஏஎஃப்சி இந்திய லிமிடெட் மற்றும் இந்திய தேசிய கூட்டுறவு ஒன்றியம் ஆகியவற்றுடன் ஒப்பந்தங்களில் அபெடா கையெழுத்திட்டது
வர்த்தகம் மற்றும் தொழில்கள் அமைச்சகத்தின் கீழ் இயங்கும் வேளாண் மற்றும் பதப்படுத்தப்பட்ட உணவு பொருள்கள் ஏற்றுமதி வளர்ச்சி ஆணையம் , ஏஎஃப்சி இந்திய லிமிடெட் மற்றும் இந்திய தேசிய கூட்டுறவு ஒன்றியம், தில்லி, ஆகியவற்றுடன் புத்துணர்வு ஒப்பந்தங்களில் கையெழுத்திட்டுள்ளது. பங்குதாரர்களுக்கு சிறந்த மதிப்பை வழங்குவதற்காக மேற்கண்ட நிறுவனங்களின் நிபுணத்துவத்தை பயன்படுத்தி ஒன்றாக பணிபுரிவதன் மூலம் வேளாண் மற்றும் அதை சார்ந்த துறைகளின் நலன் கருதி நடவடிக்கைகளை ஒருங்கிணைப்பதே இதன் நோக்கமாகும்.
வேளாண் ஏற்றுமதி கொள்கையின் அமல்படுத்தலுக்காக மாநில அரசுகளுடன் இணைந்து வேளாண் மற்றும் பதப்படுத்தப்பட்ட உணவு பொருள்கள் ஏற்றுமதி வளர்ச்சி ஆணையம் தொய்வின்றி பணியாற்றி வருகிறது. மகாராஷ்டிரா, உத்திரப் பிரதேசம், கேரளா, நாகாலாந்து, தமிழ்நாடு, அஸ்ஸாம், பஞ்சாப், கர்நாடகா, குஜராத், ராஜஸ்தான், ஆந்திரப் பிரதேசம், தெலங்கானா, மணிப்பூர் மற்றும் சிக்கிம் உள்ளிட்ட மாநிலங்கள் மாநிலம் சார்ந்த செயல் திட்டத்தை இறுதி செய்துள்ள நிலையில், இதர மாநிலங்களின் செயல் திட்டங்கள் இறுதிப்படுத்துதலின் பல்வேறு கட்டங்களில் உள்ளன. 26 மாநிலங்கள் மற்றும் 3 யூனியன் பிரதேசங்கள் மைய முகமைகளை நியமித்துள்ளன. மாநில தலைமை செயலாளரின் தலைமையில் மாநில அளவிலான கண்காணிப்புக் குழுக்கள் 21 மாநிலங்களில் அமைக்கப்பட்டுள்ளன.
உருளைக் கிழங்குக்காக பஞ்சாப் மற்றும் உத்திரப் பிரதேசத்திலும் , இசாப்கோலுக்காக ராஜஸ்தானிலும், ஆரஞ்சு, மாதுளை, திராட்சை மற்றும் வாழைப்பழத்துக்காக மகாராஷ்டிராவிலும் , வாழைப்பழத்துக்காக தமிழ்நாடு மற்றும் கேரளாவிலும், மாம்பழத்துக்காக உத்திரப் பிரதேசத்திலும், பால் பொருள்களுக்காக குஜராத் மற்றும் உத்திரப் பிரதேசத்திலும், ரோஸ் வெங்காயத்துக்காக குஜராத்திலும் , பண்ணை பசுமை காய்கறிகளுக்காக உத்திரப் பிரதேசத்திலும், ஆரஞ்சுக்காக மத்தியப் பிரதேசத்திலும் மற்றும் உருளைக் கிழங்குக்காக குஜராத்திலும்  இருபது தொகுதி அளவிலான குழுக்கள் அமைக்கப்பட்டுள்ளன. பங்குதாரர்களுக்கு தெளிவை ஏற்படுத்துவதற்காகவும், தேவைப்படும் இடையீடுகள் குறித்து விவாதிக்கவும் இரண்டு சுற்று கூட்டங்கள் தொகுதிகளில் நடத்தப்பட்டுள்ளன.
எரிசக்தி அமைச்சகம்
சிறப்பு முகாம் 2.0 வில் மத்திய மின்துறை அமைச்சகம் பங்கேற்பு
மத்திய மின்துறை அமைச்சகம், மத்திய அரசு சார்பில் செயல்படும் பொதுத்துறை நிறுவனங்கள் மற்றும் அமைப்புகளுடன் இணைந்து சிறப்பு முகாம் 2.0யை அக்டோபர் 2-ம் தேதி முதல் 31-ம் தேதி வரை நடத்தியது. நிலுவையில் உள்ள பிரச்னைகளுக்கு தீர்வு காண்பது, அலுவலகங்களுக்கு இடையேயான கண்காணிப்பு அமைப்பை வலுப்படுத்துவது, தரம் உயர்த்தப்பட்ட ஆவண மேலாண்மை, பணியாற்றும் இடத்தை தூய்மையாக வைத்துக்கொள்ளுதல் ஆகியவையே இந்தத்திட்டத்தின் முக்கிய நோக்கங்கள் ஆகும்.
மத்திய மின்சாரம் மற்றும் புதிய மற்றும் புதுப்பிக்கத்தக்க சக்தித்துறை அமைச்சகத்தின் செயலாளர், மற்றும் அதிகாரிகள், இந்த சிறப்பு முகாம் 2.0-ன் கீழ் வாரந்தோறும் ஆய்வு மேற்கொண்டனர்.
அமைச்சகம் மேற்கொண்ட இந்த முயற்சியின் பலனாக, நவம்பர் 2ம் தேதி வரை, 213 குறைதீர்வு மனுக்களுக்கு தீர்வு காணப்பட்டது.
இதேபோல் 24ஆயிரத்து 854 கோப்புகள் அடையாளம் காணப்பட்டு களையெடுக்கப்பட்டன.
இந்தத் தூய்மைப்படுத்தும் பணியின் பலனாக, 2 ஆயிரத்து 820 சதுர அடி இடம் காலியாக்கப்பட்டது.
இந்த தூய்மை முகாம் 2.0 மொத்தம் 534 இடங்களில் மேற்கொள்ளப்பட்டது.
மத்திய அமைச்சரவை
பைசாக் நிறுவனத்தை மின்னணு, தகவல் தொழில்நுட்ப அமைச்சகத்தின்கீழ், இயங்கும் நிறுவனமாக தரம் உயர்த்த மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், குஜராத்தில் உள்ள பாஸ்கராச்சாரியா விண்வெளி பயன்பாடுகள் மற்றும் புவி தகவலியல் நிறுவனத்தை , மத்திய அரசின் மின்னணு மற்றும் தகவல் தொழில்நுட்ப அமைச்சகத்தின்கீழ் இயங்குவதற்கும் பாஸ்கராச்சாரியா விண்வெளி பயன்பாடுகள் மற்றும் புவி தகவலியல் தேசிய நிறுவனம்  என தரம் உயர்த்த ஒப்புதல் வழங்கியுள்ளது.
பயன்கள்
- சேவைகளில் புதுமை மற்றும் ஆற்றலைப் பராமரிக்க, பைசாக்கில் தற்போது பணிபுரியும் திறன்மிகு பணியாளர்களை, தேசிய அளவிலான நிறுவனங்களில் சேர வழிவகை செய்தல்.
- விரிவான நடவடிக்கை வாய்ப்புகளை செயல்படுத்த வகை செய்தல்.
- புவியியல் தகவல் அமைப்புத் திட்டங்களை திறமையுடன் செயல்படுத்தவும், விரிவான நடவடிக்கை வாய்ப்புகளை அமல்படுத்தவும் வகை செய்தல்.
- ஆராய்ச்சி மற்றும் மேம்பாடு, தொழில்நுட்ப மேம்பாட்டிற்கு உதவவும் விரிவான நடவடிக்கை வாய்ப்புகளை அமல்படுத்தவும் வகை செய்தல்.
- வெளிசார்ந்த முடிவுகளுக்கான ஆதார முறைகள் மூலம் மேம்பாட்டு திட்டமிடுதல் மற்றும் சிறந்த நிர்வாகத்தை ஏற்படுத்துதல்.
சுகாதாரம் மற்றும் குடும்ப நலத்துறை அமைச்சகம்
கோவிட் 19 தற்போதைய நிலை: தடுப்பு மற்றும் கட்டுப்படுத்துவதற்கான வழிகாட்டுதல்கள், அறிவுரைகள்
பல்வேறு அமைச்சகங்கள் / துறைகளின் அதிகாரிகள் கூட்டத்தில் அமைச்சரவை செயலாளர் கோவிட் 19 பற்றி ஆய்வு செய்தார். சமூகத்தில் இருந்து விலகியிருத்தல் குறித்து, சுகாதாரம் மற்றும் குடும்ப நல அமைச்சகத்தின் விரிவான வழிகாட்டுதலை அமலாக்குவது பற்றி இந்தக் கூட்டத்தில் அவர் வலியுறுத்தினார். கொரோனா வைரஸ் பரவலைக் கட்டுப்படுத்துவதில் சமூகத்தில் இருந்து விலகியிருத்தல் மிக முக்கிய தாக்கத்தை உண்டாக்கும் என்று அவர் கூறினார். தனிமைப்படுத்தி வைப்பதற்கான இடங்கள், மருத்துவமனை நிர்வாகம், விழிப்புணர்வுப் பிரச்சாரங்களுக்கு மாநிலங்களின் தயாரிப்பு குறித்தும் அவர் ஆய்வு செய்தார்.
மத்திய-மாநில அரசுகளுக்கு இடையே தீவிரமான, இடைவெளியற்ற ஒத்துழைப்பை உறுதிசெய்ய இணைச் செயலாளர் நிலையிலும், அதற்கு மேலும் உள்ள 30 அதிகாரிகள், பல்வேறு அமைச்சகங்களின் தொடர்பு அதிகாரிகளாக நியமிக்கப்பட்டுள்ளனர். மத்திய அரசிடம் இருந்து மாநிலங்களுக்கு ஏதாவது தேவைப்பட்டால், அதனை இவர்கள் ஒருங்கிணைத்து உதவுவார்கள். மாநிலங்களுக்கு ஒதுக்கப்பட்டுள்ள இவர்கள் தயாரிப்புப் பணிகள் மற்றும் தடுப்பு நடவடிக்கைகளில் மாநில அதிகாரிகளுடன் ஒத்துழைப்பார்கள்.
தற்போது வெளியிடப்பட்டுள்ள பல்வேறு வழிகாட்டுதல்கள் / அறிகுறிகள் ஆகியவற்றை மத்திய அரசின் அனைத்து அமைச்சகங்கள் / துறைகளும் அவற்றின் கீழ் உள்ள அமைப்புகளும் பொருத்தமானவற்றை அமலாக்குமாறு இவற்றின் செயலாளர்களுக்கு சுகாதாரம் மற்றும் குடும்ப நல அமைச்சகத்தின் செயலாளர் கடிதம் எழுதியுள்ளார்.
2020 மார்ச் 11, 2020 மார்ச் 16 ஆகிய தேதிகளில் வெளியிடப்பட்ட பயண அறிவுரைகளைத் தொடர்ந்து, கூடுதல் அறிவுரைகள் வெளியிடப்பட்டுள்ளன.
I. ஆப்கானிஸ்தான், பிலிப்பைன்ஸ், மலேசியா ஆகியவற்றில் இருந்து இந்தியாவுக்கு பயணிகள் வருவது தடை செய்யப்பட்டுள்ளது.
II. இந்த நடவடிக்கை தற்காலிகமானது ஆகும். 2020 மார்ச் 31 வரை அமலில் இருக்கும் இது பின்னர் மறு ஆய்வு செய்யப்படும்.
· கோவிட் 19-ன் மருத்துவ நிர்வாக வழிகாட்டுதல்கள் படி, நோயாளிகளை முன்கூட்டியே கண்டறிவது, நோய் தொற்று தடுப்பை அமலாக்குவது, கட்டுப்பாட்டு நடைமுறைகள் திருத்தி அமைக்கப்படுதல்.
· இறந்த உடலை நிர்வாகம் செய்வதற்கான வழிகாட்டுதல்களும் வெளியிடப்பட்டுள்ளன. நோய் தொற்றை தடுக்கவும், கட்டுப்படுத்தவும், இறந்த உடலை கையாண்டு நோய் தொற்று இல்லாத சூழ்நிலையை ஏற்படுத்த வேண்டும்.
· கோவிட் 19-க்கான பரிசோதனைகளுக்கு தனியார் துறை சோதனைக் கூடங்களுக்கும் வழிகாட்டுதல்கள் வெளியிடப்பட்டுள்ளன.
· ஐசிஎம்ஆர் வழிகாட்டுதல்படி, தகுதியான மருத்துவரால் பரிந்துரை செய்தால் மட்டுமே, சோதனைக்கூடத்தில் பரிசோதனை செய்யப்பட வேண்டும்.
· மத்திய அரசின் ஒருங்கிணைந்த நோய் கண்காணிப்புத் திட்டத்தின்படி, தனியார் பரிசோதனைக் கூடங்கள் அனைத்தும் உடனடியாகவும், துல்லியமானதாகவும், ரிப்போர்ட் அளிப்பதை உறுதி செய்ய வேண்டும்.
· கோவிட் 19 நோய் கண்டறிதலுக்கு தனியார் பரிசோதனைக் கூடங்கள் கட்டணம் வசூலிக்கக்கூடாது என ஐ.சி.எம்.ஆர் கேட்டுக் கொண்டுள்ளது.
மேலும் விவரங்களை www.mohfw.gov.in என்ற இணைய தளத்தில் காணலாம்.
வணிகம் மற்றும் தொழில்துறை அமைச்சகம்
கட்டணமில்லாத தடைகளை ஆசியான் கூட்டமைப்பு நீக்க வேண்டும்: திரு பியூஷ் கோயல் அழைப்பு
கட்டணம் இல்லாத தடைகளை ஆசியான் கூட்டமைப்பு நீக்க வேண்டும் என மத்திய வர்த்தக மற்றும் தொழில்துறை அமைச்சர் திரு பியூஷ் கோயல் அழைப்பு விடுத்துள்ளார்.
இந்தோ-ஆசியான் வர்த்தகம் - ஆசியான் வர்த்தக அமைச்சர்களின் சிறப்பு கூட்டத்தை, இந்திய தொழில் கூட்டமைப்பு நடத்தியது. இதில் திரு பியூஷ் கோயல் காணொலி காட்சி மூலம் கலந்து கொண்டு பேசியதாவது:
ஆசியான் பிராந்தியத்துக்கு வெளியே, 3ம் தரப்பு நாடுகள் தடையில்லா வர்த்தக ஒப்பந்தத்தை அடிக்கடி மீறுகின்றன. இதை ஆசியான் கூட்டமைப்பு தடுக்க வேண்டும்.
ஆசியான் பிராந்தியத்திலும், வேளாண் மற்றும் ஆட்டோ வாகனத்துறையில் எங்கள் ஏற்றுமதிகளுக்கு பல கட்டுப்பாட்டு தடைகளை நாங்கள் சமீபத்தில் சந்தித்தது துரதிருஷ்டம். இது இந்தியா உட்பட இதர நாடுகளில் பதில் நடவடிக்கையில் தான் முடிவடையும், வர்த்தகத்தை விரிவுபடுத்தும் நமது தலைவர்களின் நீண்ட கால ஆசை பாதிக்கும்.
ஆசியான் நாடுகளுக்கு சாதகமாக , வர்த்தக சமநிலையற்ற தன்மையை சரிசெய்ய, இந்தியாவில் இருந்து இறக்குமதி செய்யப்படும் பொருட்களுக்கு, பரஸ்பர தடையில்லா வர்த்தக ஒப்பந்தத்தின் தள்ளுபடிகளை ஆசியான் கூட்டமைப்பு அனுமதிக்க வேண்டும்.
இவ்வாறு திரு பியூஷ் கோயல் பேசினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762079
பிரதமர் அலுவலகம்
‘‘கடல்சார் பாதுகாப்பு அதிகரிப்பு: சர்வதேச ஒத்துழைப்புக்கான விஷயம்’’ குறித்த ஐ.நா.பாதுகாப்பு கவுன்சில் உயர் நிலை வெளிப்படையான விவாதத்துக்கு பிரதமர் தலைமை ஏற்கிறார்
‘‘கடல்சார் பாதுகாப்பு அதிகரிப்பு: சர்வதேச ஒத்துழைப்புக்கான விஷயம்’’ குறித்த ஐ.நா.பாதுகாப்பு கவுன்சில் உயர் நிலை வெளிப்படையான விவாதத்துக்கு பிரதமர் திரு நரேந்திர மோடி ஆகஸ்ட் 9ம் தேதி மாலை 5.30 மணிக்கு காணொலி காட்சி மூலம் தலைமை தாங்குகிறார்.
இந்த கூட்டத்தில், ஐ.நா.பாதுகாப்பு கவுன்சில் உறுப்பு நாடுகளின் பல தலைவர்கள், ஐ.நா உயர் நிலை அதிகாரிகள் மற்றும் முக்கிய பிராந்திய அமைப்புகளின் தலைவர்கள் கலந்து கொள்வார்கள் என எதிர்பார்க்கப்படுகிறது.
இந்த வெளிப்படையான விவாதம், கடல்சார் குற்றம் மற்றும் பாதுகாப்பற்ற சூழல் ஆகியவற்றை தீவிரமாக தடுக்கும் வழிகள் மற்றும் கடல்சார் களத்தில் ஒருங்கிணைப்பை வலுப்படுத்துவது ஆகியவற்றில் கவனம் செலுத்தும்.
கடல்சார் பாதுகாப்பு மற்றும் குற்றங்களின் பல அம்சங்கள் குறித்து ஐ.நா.பாதுகாப்பு கவுன்சில் விவாதித்து தீர்மானங்களை நிறைவேற்றியுள்ளது. ஆனாலும், உயர்மட்ட அளவில் வெளிப்படையான விவாதமாக, கடல்சார் பாதுகாப்பு முழுமையான முறையில் விவாதிக்கப்படுவது, இதுவே முதல்முறை. கடல்சார் பாதுகாப்பின் பல்வேறு அம்சங்களை, எந்த ஒரு தனி நாடும் தீர்க்க முடியாது என்பதால், இதை ஐ.நா பாதுகாப்பு கவுன்சிலில், முழுமையான விதத்தில் ஆலோசிப்பது முக்கியம். கடல்சார் களத்தில் வழக்கமான மற்றும் புதிய அச்சுறுத்தல்களை எதிர்கொள்ளும்போது, கடல்சார் பாதுகாப்புக்கு, ஒரு விரிவான அணுகுமுறை, சட்டரீதியான கடல்சார் நடவடிக்கைகளை பாதுகாக்கும் மற்றும் ஆதரவளிக்கும்.
சிந்து சமவெளி நாகரீக காலத்திலிருந்தே, இந்தியாவின் வரலாற்றில் கடல்கள் முக்கிய பங்காற்றியுள்ளன. நமது நாகரீக நெறிமுறைகள், கடல்களை அமைதி மற்றும் செழிப்பை ஏற்படுத்தக் கூடியவையாக பார்க்கின்றன. அதனால் பிரதமர் திரு நரேந்திர மோடி அனைத்து பிராந்தியத்துக்கான பாதுகாப்பு மற்றும் வளர்ச்சி -சாகர் திட்டத்தை கடந்த 2015ம் ஆண்டில் கொண்டு வந்தார். இந்த தொலைநோக்கு, கடல்களில் நிலையான பயன்பாட்டுக்கான கூட்டுறவு நடவடிக்கைகளில் கவனம் செலுத்துகிறது மற்றும் பாதுகாப்பான, நிலையான கடல்சார் களத்துக்கான கட்டமைப்பை வழங்குகிறது. 2019ம் ஆண்டில், நடந்த கிழக்கு ஆசிய உச்சி மாநாட்டில், இந்த முயற்சி, இந்தோ-பசிபிக் கடல்கள் நடவடிக்கை மூலம் மேலும் விரிவுபடுத்தப்பட்டது. கடல்சார் சூழலியல்; கடல் வளங்கள்; திறன் மேம்பாடு மற்றும் வள பகிர்வு; பேரிடர் அபாயக் குறைப்பு மற்றும் மேலாண்மை; அறிவியல், தொழில்நுட்பம் மற்றும் கல்வி ஒத்துழைப்பு; வர்த்தக இணைப்பு மற்றும் கடல் போக்குவரத்து என்ற கடல்சார் பாதுகாப்பின் 7 தூண்கள் குறித்து இதில் கவனம் செலுத்தப்பட்டன.
ஐ.நா பாதுகாப்பு கவுன்சிலின் வெளிப்படையான விவாதத்துக்கு தலைமை ஏற்கும் முதல் இந்திய பிரதமர் திரு நரேந்திர மோடி ஆவார். இந்நிகழ்ச்சி ஐ.நா.பாதுகாப்பு கவுன்சிலின் இணையதளத்தில் நேரடியாக ஒளிபரப்பப்படும். இதை இந்திய நேரப்படி மாலை 5.30 மணியிலிருந்து காண முடியும்.
சுற்றுலா அமைச்சகம்
'ஒரே பாரதம், ஒப்பற்ற பாரதம்' என்னும் உணர்வை மேலோங்கச் செய்ய 'தமிழ்நாடு, ஜம்மு & காஷ்மிர், லடாக்கின் வியப்பூட்டும் நாட்டுப்புற நடனங்கள்' என்னும் இணைய நிகழ்ச்சியை உணவக மேலாண்மை நிறுவனம்  ஸ்ரீ நகர், மற்றும் உணவக மேலாண்மை நிறுவனம் சென்னை ஆகியவை நடத்தின
'ஒரே பாரதம், ஒப்பற்ற பாரதம்' என்னும் உணர்வை மேலோங்கச் செய்ய, 'தமிழ்நாடு, ஜம்மு & காஷ்மிர், லடாக்கின் வியப்பூட்டும் நாட்டுப்புற நடனங்கள்' என்னும் இணைய நிகழ்ச்சியை சுற்றுலா அமைச்சகத்தின் உணவக மேலாண்மை நிறுவனம்  ஸ்ரீ நகர், மற்றும் உணவக மேலாண்மை நிறுவனம் சென்னை ஆகியவை இந்த வாரம் நடத்தின. உணவக மேலாண்மை நிறுவனம் சென்னையின் மாணவர்கள் மற்றும் உணவக மேலாண்மை நிறுவனம் ஸ்ரீ நகரின் 3 மாணவர்கள் 'ஒரே பாரதம், ஒப்பற்ற பாரதம்' மூலம் இணைக்கப்பட்டுள்ள இந்த மாநிலங்களின் நாட்டுப்புற நடனங்களை ஆடினர்.
தொலைநிலையில் நடனமாடிய மாணவர்கள், அதைப் பதிவு செய்து அந்தக் காணொளியை இணையத்தில் பகிர்ந்தனர். ஆன்லைன் தளத்தின் மூலம் அவர்களின் நடனங்கள் ஒளிபரப்பப்பட்டதுடன், இந்த இரு மாநிலங்களின் நாட்டுப்புற நடனங்களின் முக்கியத்துவத்தைப் புகழ்ந்து தொடர்பு அதிகாரி உரை நிகழ்த்தினார். இரு நிறுவனங்களின் அனைத்து மாணவர்கள் மற்றும் பணியாளர்கள் இந்த நிகழ்ச்சியைப் பார்த்து வெகுவாகப் புகழ்ந்தனர்.
காஷ்மிரின் திருமணங்கள் மற்றும் முக்கிய நிகழ்ச்சிகளில் இடம்பெறும் புகழ்பெற்ற நாட்டுப்புற நடனங்களான குத், தும்ஹல், ரவுப், ஹபிசா மற்றும் பந்த் ஜஷான் உள்ளிட்டவை குறித்த அறிமுகம் அந்தந்த இடங்களில் இருந்தே வழங்கப்பட்டன. அதே போல், எளிமையான பொம்மலாட்டம், பொய்க்கால் குதிரை ஆட்டம், நடனமாடுபவர்கள் மயில் போல் உடையணிந்து கொண்டு ஆடும் மயிலாட்டம், குதிரை போல ஆடும் பொய்க்கால் குதிரை ஆட்டம், காளை போல் ஆடும் காளை ஆட்டம், பாம்பு போல் வேடமிட்டுக் கொண்டு ஆடும் பாம்பாட்டம் மற்றும் கரடி போல் ஆடும் கரடியாட்டம் போன்ற தமிழகத்தின் நாட்டுப்புற நடனங்கள் குறித்தும் எடுத்துரைக்கப்பட்டன.
கலாச்சாரப் பன்முகத்தன்மை மற்றும் செறிவு குறித்து கலந்து கொண்டோர் புகழ, நிகழ்ச்சி இனிதே நிறைவுற்றது. மொத்தம் 192 மாணவர்கள் இந்த நிகழ்ச்சியில் கலந்து கொண்ட நிலையில், நடனமாடியவர்கள் மற்றும் கலந்து கொண்ட அனைவருக்கும் மின்-சான்றிதழ்கள் வழங்கப்பட்டன.
நிகழ்ச்சிகள் இணையத்தில் தற்போது கிடைக்கின்றன. அவற்றை https://youtu.be/_nmxgeju68E also என்னும் யூ டியூப் சுட்டியிலும், ஒரே பாரதம், ஒப்பற்ற பாரதம் இணையதளத்திலும், இந்திய அரசின் சுற்றுலாத் துறையின் சமூக ஊடக பக்கங்களிலும் காணலாம்.
பிரதமர் அலுவலகம்
அக்டோபர் 12 அன்று தேசிய மனித உரிமை ஆணையத்தின் வெள்ளிவிழா நிறுவன நாள் நிகழ்ச்சியில் பிரதமர் கலந்துகொள்ளவிருக்கிறார்
அக்டோபர் 12 அன்று நடைபெறவுள்ள தேசிய மனித உரிமை ஆணையத்தின் நிறுவன நாள் வெள்ளிவிழா நிகழ்ச்சியில் பிரதமர் திரு. நரேந்திர மோடி கலந்துகொள்ளவிருக்கிறார்.
அந்நிகழ்ச்சியில் பிரதமர் சிறப்புக் கடிதஉறையையும் அஞ்சல்தலையையும் வெளியிடுவார். தேசிய மனித உரிமை ஆணையத்தின் வலைத்தளத்தின் புதிய பதிப்பையும் பிரதமர் தொடங்கிவைக்கவுள்ளார். சிறப்பான தேவைகள் வேண்டுவோருக்கு அணுகத்தக்கதாகவும் பயன்படுத்துவோருக்கு இணக்கமான தாகவும் இந்த இணையதளம் விளங்கும்.
இந்த நிகழ்ச்சியில் பிரதமர் உரையாற்றுவார்.
(Visitor Counter : 98
சுகாதாரம் மற்றும் குடும்ப நலத்துறை அமைச்சகம்
போதை மருந்து உட்கொள்வதால் ஏற்படும் கோளாறுகள், போதையின் காரணமாக ஏற்படும் நடத்தை மாற்றங்கள் ஆகியவற்றுக்கு சிகிச்சை அளிப்பதற்கான விதிமுறைகளை கொண்ட புத்தகம் ஒன்றை டாக்டர் ஹர்ஷ் வர்தன் வெளியிட்டார்
போதை மருந்து உட்கொள்வதால் ஏற்படும் கோளாறுகள், நடத்தை மாற்றங்கள் ஆகியவற்றை சீர் செய்வதற்கான சிகிச்சை விதிமுறைகள் பற்றிய மின்நூல் ஒன்றை மத்திய சுகாதார குடும்ப நலத்துறை அமைச்சர் டாக்டர்.ஹர்ஷ்வர்தன் இன்று காணொளி மாநாட்டின் மூலம் வெளியிட்டார். போதை மருந்து உட்கொள்ளும் பழக்கத்தை நிறுத்தச் செய்வது, போதை மருந்துக்கு அடிமையாகும் நடத்தையை சீராக்குவது போன்றவற்றுக்கான சிகிச்சை அளிக்கும் நோக்கத்துடன் இப்புத்தகம் வெளியிடப்பட்டுள்ளது. இந்நிகழ்ச்சியில் மத்திய சுகாதார குடும்ப நலத்துறை இணை அமைச்சர் திரு அஸ்வினி குமார் சௌபே உடனிருந்தார்.
போதை மருந்துகளை உட்கொள்வதன் காரணமாக ஏற்படும் கோளாறு என்பது பொது சுகாதாரப் பிரச்சினையாக -- குறிப்பாக இளைஞர்கள் மற்றும் விடலைப் பருவத்தினரின் பிரச்சினையாக உள்ளது என்று குறிப்பிட்ட திரு.அஸ்வினி குமார், “உலகம் நவீன வாழ்க்கை முறையை பின்பற்றுவதால் இதுபோன்ற பிரச்சினைகள் மிக அதிகமாக உள்ளன. போதைப் பழக்கத்திற்கு அடிமையாகும் போக்கின் காரணமாக தற்கொலைகளும் அதிகரித்துள்ளன. இதை கோவிட் பொதுமுடக்கக் காலத்தின் போது நாம் பார்த்தோம்” என்று கூறினார். சுகாதார அமைச்சகம் நடைமுறைப்படுத்தி வரும் போதை மருந்துப் பழக்கத்தில் இருந்து விடுபடுவதற்கான திட்டம்  மற்றும் இது போன்ற பல்வேறு முயற்சிகளை நாடு முழுவதும் பல்வேறு இடங்களில் நடைமுறைப்படுத்தி வரும் இதர பங்குதாரர்களின் திட்டங்கள் குறித்தும் அமைச்சர் பாராட்டு தெரிவித்தார்.
போதை மருந்து உட்கொள்வதற்கும் மாரடைப்பு, புற்றுநோய், சாலைப் போக்குவரத்து விபத்தின் காரணமாக ஏற்படும் காயங்கள், மன நோய் போன்ற தொற்றுநோய் அல்லாத பிற நோய்கள் ஏற்படுவதற்கும் தொடர்பு உள்ளது என்பது குறித்து டாக்டர் ஹர்ஷ்வர்தன் உரையாற்றினார். சூதாடுதல், பொருள்கள் வாங்குதல், கணினி மூலமாக தகாத தொடர்பு கொள்ளுதல், கணினி மூலமாக உடலுறவு சம்பந்தப்பட்ட கவர்ந்திழுக்கும் விஷயங்களைப் பார்த்தல், ஆன்லைன் மூலமாகக் கிடைக்கும் உறவுகளுடன் அளவுக்கு அதிகமான தொடர்பு கொள்ளுதல், ஆன்லைன் விளையாட்டுகளுக்கு அடிமையாதல் போன்ற பல்வேறு போதை தரும் பழக்கங்களிலிருந்தும் விடுபட சிகிச்சை அளிப்பதற்கான விதிமுறைகள் இந்தப் புத்தகத்தில் இடம் பெற்றுள்ளது குறித்து டாக்டர் ஹர்ஷ்வர்தன் திருப்தி தெரிவித்தார்.
கோவிட் காலத்தின்போது போதைப் பழக்கம் தொடர்பான சவால்களைச் சமாளிப்பது மிகவும் முக்கியம் என்று கூறிய டாக்டர் ஹர்ஷவர்தன் உலக போதை மருந்து தொடர்பான அறிக்கை 2020 “உலகில் முன்னர் ஏற்பட்ட பொருளாதார நெருக்கடி காலங்களின் போது, போதை மருந்து பயன்படுத்துபவர்கள் மலிவு விலையில் கிடைக்கும் போதைப் பொருள்களை நாடுவது; ஊசி மூலம் போதை மருந்து செலுத்தி கொள்வது; பொருளாதாரச் சரிவின் காரணமாக ஏழை எளிய மக்கள் போதை மருந்துக்கு அடிமையாவது; அதனால் ஏற்படும் பாதிப்புகளால் அல்லல்படுவது போன்றவை ஏற்படும்” என்று கூறியுள்ளதாகக் குறிப்பிட்டார். புகை பிடிப்பதால் கோவிட் நோயால் பாதிக்கப்படுவதற்கான அபாயம் அதிகமாக உள்ளது என்றும், கொரோனா வைரஸால் பாதிக்கப்படுபவர்களின் நிலைமை மேலும் மோசமடைய, இந்தப் பழக்கம் காரணமாக உள்ளது என்றும் அமைச்சர் கூறினார். அதேபோல் குடிப்பழக்கமும் கோவிட் நோயால் பாதிக்கப்படக்கூடிய அபாயத்தை அதிகரிக்கிறது என்றும், நோய் எதிர்ப்பு சக்தி குறைவது உட்பட பல தீய பக்கவிளைவுகளை இப்பழக்கம் ஏற்படுத்துகிறது என்றும் அமைச்சர் கூறினார். பிற போதை மருந்துகளை உட்கொள்வதன் காரணமாகவும், இதே போன்ற தீய விளைவுகள் ஏற்படும் என்றும் அவர் கூறினார்.
ஆயுஷ்
ஜெய்ப்பூரில் உள்ள தேசிய ஆயுர்வேத கல்விக்கழகம், தேசிய ஆயுர்வேத தினம் 2021-ஐக் கொண்டாடியது
ஜெய்ப்பூரில் உள்ள தேசிய ஆயுர்வேத கல்விக்கழகம், தேசிய ஆயுர்வேத தினம் 2021-ஐக் கொண்டாடியது. 2 நாள் நடைபெற்ற இந்த நிகழ்ச்சியின் நிறைவு நாளில், மத்திய ஆயுஷ் அமைச்சர் திரு. சர்பானந்த சோனோவால் தலைமை விருந்தினராக கலந்து கொண்டார். அவர் உரையாற்றுகையில், தேசிய ஆயுர்வேத கல்விக்கழகத்தின் இமாச்சலப்பிரதேசம் பஞ்ச்குலாவில் உள்ள துணை மையத்தில் அடிப்படைக் கட்டமைப்பை விரிவுபடுத்த ரூ.260 கோடி விடுவிக்கப்பட்டிருப்பதாக அறிவித்தார்.
உடல் ரீதியாகவும், மன ரீதியாகவும் நோயற்ற சுகாதாரமான நீண்ட ஆயுளுக்கு வழிவகுக்கும் ஆயுர்வேதத்தின் முக்கியத்துவம் குறித்து பொதுமக்களிடையே விழிப்புணர்வை ஏற்படுத்த வேண்டுமென்று அவர் கூறினார்.
கொரோனா பெருந்தொற்று காலம் சுகாதாரமான வாழ்க்கைக்கு நல்வாழ்வு மற்றும் நோய் தடுப்பில் முக்கியக் கவனம் செலுத்த செய்தது என்று மத்திய ஆயுஷ் மற்றும் மகளிர், குழந்தைகள் நலத்துறை இணையமைச்சர் டாக்டர் முன்ச்பாரா மகேந்திரபாய் கலுபாய் தெரிவித்தார். ஆயுர்வேதத்தில் உள்ள ஏராளமான பயன்கள் குறித்து உலகத்திற்கு தெரிவிக்க வேண்டிய அவசியம் உள்ளது என்றும், இன்றைய காலத்தில் வளர்ச்சியடைந்த நாடுகளும் கூட சிகிச்சை மற்றும் குணப்படுத்தலுக்கு ஆயுர்வேதத்தை எதிர்பார்க்கின்றன என்றும் அவர் கூறினார்.
இந்தாண்டுக்கான தேசிய ஆயுர்வேத தினத்தின் மையப்பொருள் “ஊட்டச்சத்துக்கான ஆயுர்வேதம்” என்பதாகும்.
தேர்தல் ஆணையம்
தேர்தல் நடைபெறும் மாநிலங்கள்/யூனியன் பிரதேசங்களை கட்டுப்பாட்டில் வைத்துக் கொள்ள மத்திய ஆயுத படைகள் முன்கூட்டியே அனுப்பப்படுவது வழக்கமான நடைமுறை: இந்திய தேர்தல் ஆணையம்
மேற்கு வங்க மாநிலத்துக்கு மட்டும் மத்தியப் படைகள் அனுப்பப்பட்டு வருவதாக, இந்தியன் எக்ஸ்பிரஸ், இந்துஸ்தான் டைம்ஸ் போன்ற பத்திரிக்கைகள் செய்தி வெளியிட்டுள்ளது, இந்திய தேர்தல் ஆணையத்தின் கவனத்துக்கு வந்துள்ளது.
இதற்கு கீழ்கண்ட விளக்கத்தை அளிக்க இந்திய தேர்தல் ஆணையம் விரும்புகிறது:
மக்களவை மற்றும் சட்டப்பேரவைத் தேர்தல் நடைபெறும் மாநிலங்கள் / யூனியன் பிரதேசங்களில் உள்ள பகுதிகளை, குறிப்பாக பதற்றமான பகுதிகளை நன்கு அறிவதற்கும், கட்டுப்பாட்டில் வைத்துக் கொள்வதற்கும் மத்திய ஆயுத படைகள் முன்கூட்டியே அனுப்பப்படுவது வழக்கம்.
அப்போதுதான், அரசியல் கட்சிகள் உட்பட பல தரப்பில் இருந்து நம்பகமான தகவல்களை திரட்டி நிலவரத்தை முன்கூட்டியே ஆய்வு செய்ய முடியும். இந்த நடைமுறை கடந்த 1980ம் ஆண்டுகளில் இருந்து பின்பற்றப்படுகிறது.
2019ம் ஆண்டு மக்களவை தேர்தலின் போது, அனைத்து மாநிலங்கள் மற்றும் யூனியன் பிரதேசங்களுக்கு மத்தியப் படைகள் அனுப்பி வைக்கப்பட்டன.
அதேப்போல்தான் சட்டப்பேரவை தேர்தல்கள் நடைபெறும் மாநிலங்களுக்கும் அனுப்பி வைக்கப்படுகின்றன. தற்போது கூட சட்டப்பேரவை தேர்தல் நடைபெறும் மாநிலங்களான அசாம், கேரளா, தமிழகம், மேற்குவங்கம் மற்றும் புதுச்சேரிக்கு மத்திய ஆயுதப்படைகள் அனுப்பி வைக்கப்பட்டுள்ளன.
இந்த 5 மாநிலங்கள் மற்றும் யூனியன் பிரதேசத்துக்கு மத்திய ஆயுதப்படைகளை அனுப்பிவைக்கும் உத்தரவு அனைத்து மாநில தலைமை செயலாளர்கள், டிஜிபிக்கள், தலைமை தேர்தல் அதிகாரிகளுக்கு கடந்த பிப்ரவரி 16ம் தேதி அன்று அனுப்பப்பட்டது என்பதை ஊடகங்கள் தெரிந்து கொள்வது நல்லது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1699898
(Visitor Counter : 181
கனரகத் தொழில்கள் அமைச்சகம்
மின்சார வாகனங்கள் ஊக்குவிப்பு திட்டத்தின் இரண்டாவது கட்டத்தின் கீழ் 7432 பொது மின்னேற்ற நிலையங்களை அமைக்க மத்திய அரசு ரூ.800 கோடி ஒதுக்கியுள்ளது : மத்திய அமைச்சர் திரு மகேந்திர நாத் பாண்டே
மின்சார வாகனங்கள் ஊக்குவிப்பு திட்டத்தின் இரண்டாவது கட்டத்தின் கீழ் 7432 பொது மின்னேற்ற நிலையங்களை அமைக்க மத்திய அரசு ரூ.800 கோடி ஒதுக்கியுள்ளதாக மத்திய கனரக தொழில்துறை அமைச்சர் திரு மகேந்திர நாத் பாண்டே தெரிவித்துள்ளார். பொதுத்துறை எண்ணெய் நிறுவனங்களான இந்தியன் ஆயில், பாரத் பெட்ரோலியம், இந்தூஸ்தான் பெட்ரோலியம் ஆகிய நிறுவனங்கள் மூலம் இந்த சார்ஜிங் நிலையங்கள் அமைக்கப்பட உள்ளன. இதில் இந்தியன் ஆயில் நிறுவனத்தின் மூலம் 3,438 சார்ஜிங் நிலையங்களும், பாரத் பெட்ரோலியம் நிறுவனத்தின் மூலம் 2,334 சார்ஜிங் நிலையங்களும், இந்தூஸ்தான் பெட்ரோலியம் நிறுவனத்தின் மூலம் 1,660 சார்ஜிங் நிலையங்களும் அமைக்கப்பட உள்ளன.
ஏற்கனவே நாடு முழுவதும் 6,586 சார்ஜிங் நிலையங்கள் உள்ளன. கூடுதலாக அமைக்கப்பட உள்ள இந்த 7,432 நிலையங்கள் நாட்டில் மின்சார வாகன பயன்பாடு தொடர்பான நடவடிக்கைகளை அதிகரிக்கும். இவை மார்ச் 2024-க்குள் அமைக்கப்படும். இந்த விரைவான மின்னேற்ற  நிலையங்கள், அனைத்து மெட்ரோ நகரங்கள், 10 லட்சத்திற்கும் மேற்பட்ட மக்கள்தொகை கொண்ட நகரங்கள், மத்திய நகர்புற வளர்ச்சி அமைச்சகத்தால் ஸ்மார்ட் சிட்டி திட்டம் செயல்படுத்தப்படும் நகரங்கள் ஆகியவற்றில் அமைக்கப்படும். இந்த நடவடிக்கை பசுமை போக்குவரத்தை மேம்படுத்தும் என்று திரு மகேந்திரநாத் பாண்டே தெரிவித்துள்ளார்.
AD/PLM/MA/KRS
சுற்றுச்சூழல் மற்றும் வனத்துறை அமைச்சகம்
ஸ்டாக்ஹோம் மாநாட்டில் பட்டியலிடப்பட்ட ஆரோக்கியம் மற்றும் சுற்றுச்சூழலுக்கு தீங்கிழைக்கக் கூடிய ஏழு ரசாயனங்கள் மீதான தடைக்கு அமைச்சரவை ஒப்புதல் அளித்தது
பிரதமர் திரு நரேந்திர மோடி தலைமையிலான அமைச்சரவை கூட்டத்தில் ஸ்டாக்ஹோம் மாநாட்டில் பட்டியலிடப்பட்ட ஆரோக்கியம் மற்றும் சுற்றுச்சூழலுக்கு தீங்கிழைக்கக் கூடிய ஏழு ரசாயனங்கள் மீதான தடைக்கு ஒப்புதல் அளிக்கப்பட்டது.
புது தில்லியில் செய்தியாளர்களிடம் பேசிய மத்திய சுற்றுச்சூழல் அமைச்சர் திரு பிரகாஷ் ஜவடேகர், "இந்த முடிவின் மூலம் இந்தியா இதில் எவ்வளவு மும்முரமாக உள்ளது என்பதும், சுகாதார மற்றும் சுற்றுச்சூழலுக்கு தீங்கு ஏற்பட்டால் நாம் பொறுத்துக் கொள்ளமாட்டோம் என்பதும் தெளிவாகிறது," என்றார்.
சுற்றுப்புற சூழலில் இருக்கும் ஆபத்து விளைவிக்கக்கூடிய ரசாயனங்களிடம் இருந்து உயிர்களையும் சுற்றுச்சூழலையும் பாதுகாப்பதே ஸ்டாக்ஹோம் மாநாட்டில் நிறைவேற்றப்பட்ட சர்வதேச ஒப்பந்தத்தின் நோக்கம் ஆகும்.
அமைச்சரவை இன்று அளித்துள்ள ஒப்புதல் சுற்றுச்சூழல் மற்றும் மனிதர்களின் ஆரோக்கியத்தை பாதுகாப்பதற்கான சர்வதேச எதிர்பார்ப்புகளை பூர்த்தி செய்வதில் இந்தியாவுக்கு உள்ள உறுதியை காட்டுகிறது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:https://pib.gov.in/PressReleasePage.aspx?PRID=1662362
-----
(Visitor Counter : 160
நிலக்கரி அமைச்சகம்
இந்தியாவில் வர்த்தக நிலக்கரிச் சுரங்கங்களுக்கு நிதி
நாட்டில் எரிசக்தி தேவையை பூர்த்தி செய்வதில் உதவுவது, பிரதமர் திரு நரேந்திர மோடியும் தற்சார்பு இந்தியா தொலைநோக்குப் பார்வையில் செயல் ரீதியாக பங்கேற்பதன் ஒரு பகுதியாக, இந்தியாவில் வர்த்தக நிலக்கரிச் சுரங்கங்களுக்கு நிதியை மேம்படுத்தும் நோக்கில் புதுதில்லியில் நிலக்கரிச் சுரங்கத்தொழில் தொடர்புடையவர்கள், ஆலோசனைக் கூட்டத்தில் மத்திய நிலக்கரி அமைச்சகம் ஏற்பாடு செய்தது. இக்கூட்டத்திற்கு நிலக்கரி அமைச்சக கூடுதல் செயலாளர் திரு நாகராஜூ, நிலக்கரிச் சுரங்க ஒதுக்கீடு பெற்றவர்கள், வங்கிகள், நிதிநிறுவனங்களின் உயர் அதிகாரிகள் கலந்துகொண்டனர்.
இந்நிகழ்ச்சியை தொடங்கிவைத்துப் பேசிய திரு எம் நாகராஜூ, உலகளாவிய தொழில்துறை குறித்தும், இந்தியாவில் உள்ள நிலக்கரிச் துறையின் கண்ணோட்டம் குறித்தும் எடுத்துரைத்தார். நிலக்கரிச் சுரங்கங்களுக்கு உடனடி நிதித்தேவைக்குறித்து அவர் குறிப்பிட்டார். இதுவரை 87 சுரங்கங்கள் ஏலம் விடப்பட்டுள்ளதாகவும், அவற்றில் சில சுரங்கங்கள் மட்டுமே நிதி ஆதரவை வெற்றிகரமாக பெற்றுள்ளதாகவும் கூறினார். நிலக்கரித் துறைக்கு நிதி வழங்குமாறு வங்கிகள், நிதி நிறுவனங்களை அவர் வலியுறுத்தினார்.